CELEX: 32020R1994
Language: bg
Date: 2020-12-04 00:00:00
Title: Регламент за изпълнение (ЕС) 2020/1994 на Комисията от 4 декември 2020 година за поправка на Регламент за изпълнение (ЕС) 2020/1156 за разширяване на обхвата на окончателното антидъмпингово мито, наложено с Регламент за изпълнение (ЕС) 2018/186 върху вноса на някои корозионноустойчиви стомани с произход от Китайската народна република, към вноса на някои леко видоизменени корозионноустойчиви стомани

7.12.2020   
               
               
                  BG
               
               
                  Официален вестник на Европейския съюз
               
               
                  L 410/67
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1994 НА КОМИСИЯТА
         от 4 декември 2020 година
         за поправка на Регламент за изпълнение (ЕС) 2020/1156 за разширяване на обхвата на окончателното антидъмпингово мито, наложено с Регламент за изпълнение (ЕС) 2018/186 върху вноса на някои корозионноустойчиви стомани с произход от Китайската народна република, към вноса на някои леко видоизменени корозионноустойчиви стомани
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1), и по-специално член 13, параграф 3 и член 14, параграфи 1 и 5 от него,
         като има предвид, че:
         
                     (1)
                  
                  
                     С Регламент за изпълнение (ЕС) 2020/1156 на Комисията (2) обхватът на антидъмпинговите мерки по отношение на някои корозионноустойчиви стомани с произход от Китайската народна република беше разширен от Комисията, за да се включва вносът на някои леко видоизменени корозионноустойчиви стомани с произход от същата държава.
                  
               
                     (2)
                  
                  
                     По-конкретно Комисията стигна до заключението, че окончателните антидъмпингови мита, наложени върху разглеждания продукт, така както е определен в първоначалното разследване, са заобикаляни чрез вноса на леко видоизменения продукт с произход от Китайската народна република. При разследването се установи, че има промяна в схемите на търговия между Китайската народна република и Съюза, произтичаща от практика, процес или дейност, за които няма достатъчно основание или икономическа обосновка освен налагането на митото. Комисията констатира също така, че коригиращият ефект на митата се намалява по отношение на цените и/или количествата на сходния продукт. На последно място, Комисията установи наличието на дъмпинг по отношение на леко видоизменения продукт спрямо определените преди това нормални стойности. Поради това, в съответствие с член 13, параграф 1 от Регламент (ЕС) 2016/1036 („основния регламент“), Комисията заключи, че действащите антидъмпингови мерки по отношение на вноса на някои корозионноустойчиви стомани с произход от Китайската народна република следва да се разширят и да включват вноса на леко видоизменения продукт с произход от същата държава.
                  
               
                     (3)
                  
                  
                     Съответно в член 1, параграф 1 от посочения регламент се постановява, че обхватът на окончателното антидъмпингово мито, наложено с Регламент за изпълнение (ЕС) 2018/186 на Комисията (3), се разширява към леко видоизменения продукт. В тази разпоредба обаче се пропусна изричното позоваване на приложимия размер на митата.
                  
               
                     (4)
                  
                  
                     От съображения за яснота и в съответствие с член 13, параграф 1, втора алинея от основния регламент митото с разширен обхват е митото, приложимо за „всички други дружества“ при първоначалните мерки. Член 13, параграф 1 от основния регламент вече беше посочен като основание за разширяване на обхвата на мерките в съображение 64 от Регламент за изпълнение (ЕС) 2020/1156. Съгласно член 13, параграф 1, втора алинея от основния регламент Комисията може да разшири обхвата на митата до остатъчното антидъмпингово мито, наложено за държавата, която е обект на мерките. Поради това от позоваването на тази разпоредба, както и от констатациите, направени при разследването във връзка със заобикалянето на мерките въз основа на наличните факти, е видно, че митото с разширен обхват следва да е определеното в член 1, параграф 2 от Регламент за изпълнение (ЕС) 2018/186 на Комисията за „всички други дружества“, което е окончателно антидъмпингово мито в размер на 27,9 %.
                  
               
                     (5)
                  
                  
                     Освен това в член 1, параграф 1 от Регламент за изпълнение (ЕС) 2020/1156 имаше някои печатни грешки, в резултат на което описанието на продукта и кодовете по КН, обхванати от антидъмпинговото мито с разширен обхват, беше неясно, като е необходимо то да бъде коригирано. Обхватът на продукта, предмет на разследването (в сравнение с продукта, разглеждан в Регламент за изпълнение (ЕС) 2018/186 на Комисията), беше ясно определен в съображения 10 и 11 от Регламент за изпълнение (ЕС) 2020/1156.
                  
               
                     (6)
                  
                  
                     Поради това Комисията реши да поправи съображение 64 и член 1, параграф 1 от Регламент за изпълнение (ЕС) 2020/1156, за да потвърди приложимия размер на антидъмпинговите мита. Съгласно посоченото в съображение 65 и член 1, параграф 4 от Регламент за изпълнение (ЕС) 2020/1156 правилният размер на антидъмпинговото мито, както е разяснено в предходното съображение, следва също да се събира при вноса на продукта, предмет на разследването, с произход от Китайската народна република, който е влязъл на територията на Съюза при регистрационния режим, наложен с Регламент за изпълнение (ЕС) 2019/1948 на Комисията (4) за започване на разследването. Поради това тази поправка следва да поражда действие от влизането в сила на Регламент за изпълнение (ЕС) 2020/1156 (а именно 6 август 2020 г.) и да включва събиране на митата при вноса на продукта, предмет на разследването, за който е въведен регистрационен режим.
                  
               
                     (7)
                  
                  
                     Мерките, предвидени в настоящия регламент, са в съответствие със становището на комитета, създаден с член 15, параграф 1 от Регламент (ЕС) 2016/1036,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   Съображение 64 от Регламент за изпълнение (ЕС) 2020/1156 се заменя със следното:
               
                           „(64)
                        
                        
                           Поради това, в съответствие с член 13, параграф 1 от основния регламент, обхватът на действащите антидъмпингови мерки по отношение на вноса на някои корозионноустойчиви стомани с произход от КНР следва да бъде разширен и към вноса на продукта, предмет на разследването, с произход от КНР. В съответствие с член 13, параграф 1, втора алинея от основния регламент мярката, чийто обхват трябва да бъде разширен, следва да бъде мярката, установена в член 1, параграф 2 от Регламент за изпълнение (ЕС) 2018/186 за „всички други дружества“, която е окончателно антидъмпингово мито в размер на 27,9 %, приложимо към нетната цена франко границата на Съюза преди обмитяване.“
                        
                     
            
               2.   Член 1, параграф 1 от Регламент за изпълнение (ЕС) 2020/1156 се заменя със следното:
               
                  
                     2.„1.   Окончателното антидъмпингово мито, приложимо за „всички други дружества“, наложено с член 1, параграф 2 от Регламент за изпълнение (ЕС) 2018/186 върху вноса на някои корозионноустойчиви стомани с произход от Китайската народна република, се разширява и върху вноса на плосковалцовани продукти от желязо, от легирана стомана или от нелегирана стомана; плакирани или покрити чрез горещо поцинковане с цинк и/или с алуминий и/или с магнезий, дори в сплав със силиций; химически пасивирани; със или без допълнителна повърхностна обработка като обезмасляване или запечатване; съдържащи тегловно: не повече от 0,5 % въглерод, не повече от 1,1 % алуминий, не повече от 0,12 % ниобий, не повече от 0,17 % титан и не повече от 0,15 % ванадий; представени на рулони, на разкроени по размери листове и на тесни ленти, понастоящем класирани в кодове по КН ex 7210 41 00, ex 7210 49 00, ex 7210 61 00, ex 7210 69 00, ex 7210 90 80, ex 7212 30 00, ex 7212 50 61, ex 7212 50 69, ex 7212 50 90, ex 7225 92 00, ex 7225 99 00, ex 7226 99 30 и ex 7226 99 70 (кодове по ТАРИК: 7210410030, 7210490030, 7210610030, 7210690030, 7210908092, 7212300030, 7212506130, 7212506930, 7212509014, 7212509092, 7225920030, 7225990023, 7225990041, 7225990093, 7226993030, 7226997013 и 7226997093) и с произход от Китайската народна република.
                     Изключени са следните продукти:
                     
                                 —
                              
                              
                                 от неръждаеми стомани, от силициеви електротехнически (магнитни) стомани и от бързорежещи стомани,
                              
                           
                                 —
                              
                              
                                 само горещовалцовани или студеновалцовани,
                              
                           
                                 —
                              
                              
                                 продуктът, определен в член 1, параграф 1 от Регламент за изпълнение (ЕС) 2018/186.“
                              
                           
               
            
         
         
            Член 2
            Настоящият регламент влиза в сила с обратно действие от 6 август 2020 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 4 декември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 176, 30.6.2016 г., стр. 21.
         
            (2)  Регламент за изпълнение (ЕС) 2020/1156 на Комисията от 4 август 2020 г. за разширяване на обхвата на окончателното антидъмпингово мито, наложено с Регламент за изпълнение (ЕС) 2018/186 на Комисията върху вноса на някои корозионноустойчиви стомани с произход от Китайската народна република, към вноса на някои леко видоизменени корозионноустойчиви стомани (OВ L 255, 5.8.2020 г., стр. 36).
         
            (3)  Регламент за изпълнение (ЕС) 2018/186 на Комисията от 7 февруари 2018 г. за налагане на окончателно антидъмпингово мито и окончателно събиране на временното мито, наложено върху вноса на някои корозионноустойчиви стомани с произход от Китайската народна република (ОВ L 34, 8.2.2018 г., стр. 16).
         
            (4)  Регламент за изпълнение (ЕС) 2019/1948 на Комисията от 25 ноември 2019 г. за започване на разследване във връзка с евентуално заобикаляне на антидъмпинговите мерки, наложени с Регламент за изпълнение (ЕС) 2018/186 на Комисията върху вноса на някои корозионноустойчиви стомани с произход от Китайската народна република, и за въвеждане на регистрационен режим за този внос (ОВ L 304, 26.11.2019 г., стр. 10).